stanford-oval/wikipedia huggingface dataset:
Boeing MQ-28 Ghost Bat
Tekniset tiedot

Yleiset ominaisuudet
Miehistö: 0
Pituus: &&&&&&&&&&&&&011.070000011,7 m
Kärkiväli: &&&&&&&&&&&&&&07.03000007,3 m
Suoritusarvot
Lentomatka: &&&&&&&&&&&03600.&&&&003 600+ km
Käännös suomeksi
Breathless

Breathles voi tarkoittaa seuraavia:
Breathless, Camelin studioalbumi vuodelta 1978
Breathless, Kenny G:n studioalbumi vuodelta 1992
”Breathless”, Jerry Lee Lewisin kappale vuodelta 1958
”Breathless”, The Corrsin kappale vuodelta 2000
Polte veressä (Breathless), elokuva vuodelta 1983
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Breathless”, voi hakea sivunnimihaulla, laajalla sivunnimihaulla tai tekstihaulla.
Arthur Travers-Borgström

Arthur Hjalmar Travers-Borgstroem (sukunimi vuoteen 1915 Borgström; 14. syyskuuta 1859 Helsinki – 3. helmikuuta 1927 Helsingin maalaiskunta) oli suomenruotsalainen liikemies joka kirjoitti myös runoja nimimerkillä Vagabond.
Travers-Borgströmin vanhemmat olivat kauppaneuvos Johan Leonard Borgström (1832–1907) ja Alice Travers. Isä Leonard Borgström toimi helsinkiläisen kauppahuone Henrik Borgström & Co:n johtajana sekä Forssa Ab:n toimitusjohtajana, äiti Alice kuului taas englantilaiseen Traversin pankkiirisukuun. Arthur H. Borgström asui vuodesta 1888 Hangossa jossa hänellä oli pääasiassa voinvientiä harjoittanut yritys Smörexportfirman Arthur H. Borgström sekä oma meijeri. Vuonna 1892 yrityksen tuontiliiketoiminta, joka koostui rehujen, lannoitteiden ja siementen tuonnista, siirtyi uudelle Osakeyhtiö Agros -nimiselle yhtiölle, jonka suurin omistaja Arthur H. Borgström oli. Tämä yhtiö valmisti myös voiastioita ja sillä oli oma voiastiatehdas Hangossa. Kirjailija Karl August Tavaststjerna vietti 1890-luvulla pitkiä aikoja Hangossa Borgströmin vieraana.
Vuonna 1903 Arthur H. Borgström sai isältään tämän osuuden Borgströmin kauppahuoneessa sekä H. Borgström J:orin tupakkatehtaan. Vuonna 1919 tupakkatehdas yhdistyi pietarsaarelaisen Ph. U. Strengberg & Co:n tupakkatehtaan kanssa. Myöhemmin hän oleskeli pääasiassa ulkomailla.
Travers-Borgströmin puoliso oli vuoteen 1919 Maria von Heiroth. Travers-Borgström jätti testamentissaan suurimman osan omaisuudestaan Leonard ja Alice Borgströmin muistosäätiölle.
Teoksia

Nimellä Arthur H. Borgström:
Meddelanden till deltagarena i det gemensamma inköpet af undersökt frö. Hangö 1892
Vintersjöfarten och smörexporten : utlåtande afgifvet till Finlands exportförening. Finlands exportförening, Helsingfors 1893 (suomeksi nimellä Talviliike ja voinvienti : Suomen Vientiyhdistykselle annettu lausunto, Helsinki 1893)
Om systemet af gräddleverans enligt frysningsmetoden. W. Hagelstam, Helsingfors 1900 (suomeksi nimellä Kerman lähetysjärjestelmä hyydytysmenettelyä noudattamalla : toukokuussa 1900, W. Hagelstam, Helsinki 1900)
Nimellä Arthur Travers-Borgström:
Le triomphe de l'organisation et ce qu'elle coûte. Attinger frères, Paris-Neuchatel 1916 (ilmestyi saksaksi 1916 ja englanniksi nimellä The triupmh of organization and the price of it 1918)
Mutualism : a synthesis. Clarens 1918, Macmillan and Co, London 1921 (suomeksi nimellä Mutualismi, Otava 1920; ilmestyi myös ruotsin, ranskan, saksan ja italiankielisinä käännöksinä)
Adolf Paul: The language of the birds : a comedy, only authorized English translation by Arthur Travers-Borgstroem; scenic music by Jean Sibelius; introduction by Henry C. Shelley. Alfred Montgomery, London 1922
Myntenhetens stabilisering. Helsingfors 1923 (suomeksi nimellä Rahayksikön vakauttaminen, Helsinki 1923)
Nimimerkillä Vagabond:
Hägring, af Vagabond. Tekijä, Köpenhamn 1910
Mirage, by Vagabond. Tekijä, Copenhagen 1910
Mirage : dikter på faders och moders mål, av Vagabond. Akademiska bokhandeln, Helsingfors 1920
Aiheesta muualla

BORGSTRÖM (→ TRAVERS-BORGSTRÖM) Arthur Hjalmar. Ylioppilasmatrikkeli 1853–1899. Helsingin yliopiston verkkojulkaisu.
Pörssitieto: H. Borgström J:r Tobaksfabrik Ab.
Antonio Lao y Cuevas

Antonio Lao y Cuevas (15. maaliskuuta 1780 – 14. heinäkuuta 1850) oli espanjalainen roomalaiskatolinen piispa. Hänet nimitettiin Teruelin piispaksi 17. joulukuuta 1847. Piispaksi vihkiminen seurasi 19. maaliskuuta 1848.
20. syyskuuta 1849 Lao y Cuevas valittiin Guadixin piispaksi.
Botolph’s Bridge Halt

Botolph's Bridge Halt oli vähän käytetty seisake Romney, Hythe and Dymchurch Railwayllä Romney Marshin alueella Kentissä, Englannissa.
Seisake sijaitsi Botolph's Bridgen, pienen Romney Marsin kylän lähistöllä, kylästä rannikolle johtavan Botolph's Bridge Roadin varrella. Liikennepaikka avattiin liikenteelle yhtä aikaa Hythen ja New Romneyn välisen rataosuuden kanssa vuonna 1927. Liikennepaikalla oli puinen odotuskatos ja laituri.
Ajan mittaan seisakekatos pääsi huonoon kuntoon, ja lopulta seisake suljettiin toisen maailmansodan alla vuonna 1939. Lakkauttaminen uutisoitiin paikallisessa mediassa hyvin. Kapteeni Howey, rautatien perustaja ja suurin osakkeenomistaja, määräsi seisakkeen suljetuksi ja ohjeisti kuljettajia sivuuttamaan aseman. Lopuksi Howey sytytti seisakekatoksen tuleen.
Matkustajille lakkauttamisesta ei kuitenkaan ilmoitettu ennalta, ja asia selvisi paikallisille vasta savun noustessa seisakkeen suunnalta. Saapuessaan palopaikalle palomiehet löysivät kapteeni Howeyn palavan katoksen viereltä tulitikkulaatikko kädessään.
Aiheesta muualla

Romney, Hythe and Dymchurch Railway: Stations past (Arkistoitu – Internet Archive)
Antonio Lucibello

Antonio Lucibello (s. 25. helmikuuta 1942 Spezzano Albanese) on italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 23. heinäkuuta 1967 ja nimitettiin Thurion titulaariarkkipiispaksi sekä apostoliseksi nuntiukseksi Gambiaan, Guineaan ja Liberiaan 8. syyskuuta 1995. Piispaksi konsekroinnin suoritti 4. marraskuuta Angelo Sodano, jota avustivat Giuseppe Uhac ja Andrea Cassone. Vuonna 1996 Lucibello nimitettiin lisäksi apostoliseksi nuntiukseksi Sierra Leoneen.
27. heinäkuuta 1999 Lucibello sai nimityksen apostoliseksi nuntiukseksi Paraguayhyn, sitten 27. elokuuta 2005 Turkkiin ja Turkmenistaniin.
Ateenan olympiahalli

| Ateenan olympiahalli> OAKA |
| --- | --- |

Rakennuksen tiedot
Sijainti:  37 Kifisiás, 151 23 Maroúsi,  Kreikka
Koordinaatit:  38.037862°N, 23.784676°E
Avattu:  1995
Remontoitu:  2004
Omistaja:  Kreikan valtio
Kenttä:  parketti
Kustannukset:  5 miljoonaa € (2004)
Käyttäjät
 Panathinaikos BC Kreikan koripallomaajoukkue 
Katsojakapasiteetti
 Koripallo: 19 250 
Lisää rakennusartikkeleitaArkkitehtuurin teemasivulla
Ateenan olympiahalli (kreik. Ολυμπιακό Κλειστό Γυμναστήριο, Olympiakó Kleistó Gymnastírio, OAKA) on Maroúsissa Suur-Ateenan alueella Kreikassa sijaitseva sisähalli. Se on yksi Euroopan suurimmista ja moderneimmista urheiluhalleista. Halli vihittiin käyttöön kesäkuussa 1995 ja se sijaitsee 9 kilometrin päässä Ateenan keskustasta. Halli on osa suurta Ateenan olympiakeskusta (Athens Olympic Sports Complex).
Real Madridin ja Panathinaikosin välisen ottelun alkulämmittely.
Tapahtumat

Koripallon Euroopan-mestaruuskilpailut 1995
Alle 19-vuotiaiden koripallon MM-kilpailut 1995
Koripallon maailmanmestaruuskilpailut 1998
Olympialaisten koripallo-finaalit 2004
Eurovision laulukilpailu 2006
Euroliigan Final Four 2007
Olympialaisten karsintaturnaus 2008
Olympialaisten telinevoimistelu 2004
Aiheesta muualla

Kuvia tai muita tiedostoja aiheesta Ateenan olympiahalli Wikimedia Commonsissa
Virallinen kotisivu (kreikaksi) (englanniksi)
Stadia.gr (englanniksi)
| 0 | 1 | 2 |
| --- | --- | --- |
| Edeltäjä: Palats Sportu | Eurovision laulukilpailun isäntäareena 2006 | Seuraaja: Hartwall Arena |
Antonio Lombardo

Antonio Lombardo  (1892–1928) oli sisilialaissyntyinen yhdysvaltalainen rikollisjohtaja. Hän tuli seuraajaksi Unione Sicilianan johtoon, samoihin aikoihin kun Al Capone joutui pakenemaan Frank Yalen murhan seurauksia.
Antonio Lombardon otaksuttiin osallistuneen Caponen kanssa Frank Yalen murhan suunnitteluun. 8. syyskuuta 1928 Lombardoa ammuttiin päähän hänen kävellessään kadulla.
Boeing P-12

Boeing P-12
Boeing P-12E
Boeing F4B
Boeing P-12 oli yhdysvaltalainen kaksitasoinen hävittäjälentokone. Boeing Aircraft Company toimitti 1929–1932 Yhdysvaltojen armeijan ilmajoukoille (USAAC) 366 kappaletta P-12:ta. Myös Yhdysvaltain laivasto käytti konetta tyyppinimellä F4B.
Boeing kehitti P-12:sta omalla kustannuksellaan Model 89 -koneen, joka lensi ensilentonsa Yhdysvaltain laivaston koekeskuksessa Anacostiassa, Marylandissa 7. elokuuta 1928. Boeing käytti XP-9-koemallista saamiaan kokemuksia kehittäessään puolikantavalla kokometallirungolla varustetun P-12:n (Boeing Model 218), joka testattiin XP-925-mallinimellä, ja kehittelyn tuloksena USAAC tilasi sitä 135 kappaletta P-12-E ja -F -malleina.
Mallit

P-12, 9 kappaletta, Boeing Model 89
XP-12A, 1 kappale: kymmenes P-12 NACA-moottorisuojuksella
P-12B, 90 kappaletta: paranneltu P-12 uudella peräsimellä ja laskutelineellä
P-12C, 96 kappaletta: paranneltu P-12B moottorin suojuksella
P-12D, 35 kappaletta: paranneltu P-12C uusi moottori
P-12E, 110 kappaletta: paranneltu P-12D puolikantavalla rungolla
P-12F, 25 kappaletta: paranneltu P-12E uusi moottori
XP-12G, 1 kappale: P-12B moottoriahtimella
XP-12H, 1 kappale: P-12D koemoottorilla
P-12J, 1 kappale: P-12E uusi moottori
YP-12K, 7 kappaletta: P-12E Q-2-polttoaineruiskutuksella
XP-12L, 1 kappale: P-12E F-2-ahtimella
Tekniset tiedot (P-12E)

Lähde: [lähde? ]
Yleiset ominaisuudet
Pituus: &&&&&&&&&&&&&&06.01900006,19 m
Kärkiväli: &&&&&&&&&&&&&&09.01400009,14 m
Korkeus: &&&&&&&&&&&&&&02.07400002,74 m
Suurin lentoonlähtöpaino: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.1 220 kg
Voimalaite: &&&&&&&&&&&&&&01.&&&&001 × Pratt & Whitney R-1340-17 -tähtimoottori; &&&&&&&&&&&&0373.&&&&00373 kW (&&&&&&&&&&&&0500.&&&&00500 hv)
Suoritusarvot
Suurin nopeus: &&&&&&&&&&&&0304.&&&&00304 km/h
Matkalentonopeus: &&&&&&&&&&&&0257.&&&&00257 km/h
Lentomatka: &&&&&&&&&&&&0917.&&&&00917 km
Aseistus
2  × .30-06 (7.62 mm) kaliiperista konekivääriä tai yksi .30-06 ja yksi .50 (12.7 mm) kaliiperinen konekivääri
111 kg pommeja
Aiheesta muualla

Wikimedia Commonsissa on kuvia tai muita tiedostoja aiheesta .
P-12 sivu National Museum of the United States Air Force
Joe Baugherin P-12 historiasivu
Boeing P-12/F4b kuvia
Asiago

| Asiago |
| --- | --- |
 Asiago sijaitsee Alppien eteläpuolella noin 1 000 metrin korkeudessa.
 Asiago
 Koordinaatit: 45°52′N, 11°31′E 
Valtio:  Italia
Alue:  Veneto
Maakunta:  Vicenza
Pinta-ala:  
 – Kokonaispinta-ala:  162,95 km²
Väkiluku (31.12.2017)  (vakinaiset asukkaat):  6 441
 – Väestötiheys:  40 as./km²
 
 www.comune.asiago.vi.it 
Infobox OKVirheellinen NIMI-arvo: 
Duomo di San Matteon kirkko Asiagossa.
Asiago on noin 6 500 asukkaan kunta Vicenzan maakunnassa, Veneton alueella Koillis-Italiassa. Se sijaitsee Alppien aluskukkuloilla noin 50 kilometriä Trentosta kaakkoon ja Vicenzasta pohjoiseen.
Kunta tunnetaan asiagojuustosta ja lähistöllä ensimmäisen maailmansodan aikana käydystä Asiagon taistelusta. Asiago on myös merkittävä hiihtomatkailukeskus. Siellä toimii jääkiekkojoukkue Hockey Club Asiago.
Aiheesta muualla

Kuvia tai muita tiedostoja aiheesta Asiago Wikimedia Commonsissa
Vicenzan maakunta
Agugliaro | Albettone | Alonte | Altavilla Vicentina | Altissimo | Arcugnano | Arsiero | Arzignano | Asiago | Asigliano Veneto | Barbarano Vicentino | Bassano del Grappa | Bolzano Vicentino | Breganze | Brendola | Bressanvido | Brogliano | Caldogno | Caltrano | Calvene | Camisano Vicentino | Campiglia dei Berici | Campolongo sul Brenta | Carrè | Cartigliano | Cassola | Castegnero | Castelgomberto | Chiampo | Chiuppano | Cismon del Grappa | Cogollo del Cengio | Conco | Cornedo Vicentino | Costabissara | Creazzo | Crespadoro | Dueville | Enego | Fara Vicentino | Foza | Gallio | Gambellara | Gambugliano | Grancona | Grisignano di Zocco | Grumolo delle Abbadesse | Isola Vicentina | Laghi | Lastebasse | Longare | Lonigo | Lugo di Vicenza | Lusiana | Malo | Marano Vicentino | Marostica | Mason Vicentino | Molvena | Monte di Malo | Montebello Vicentino | Montecchio Maggiore | Montecchio Precalcino | Montegalda | Montegaldella | Monteviale | Monticello Conte Otto | Montorso Vicentino | Mossano | Mussolente | Nanto | Nogarole Vicentino | Nove | Noventa Vicentina | Orgiano | Pedemonte | Pianezze | Piovene Rocchette | Pojana Maggiore | Posina | Pove del Grappa | Pozzoleone | Quinto Vicentino | Recoaro Terme | Roana | Romano d’Ezzelino | Rosà | Rossano Veneto | Rotzo | Salcedo | San Germano dei Berici | San Nazario | San Pietro Mussolino | San Vito di Leguzzano | Sandrigo | Santorso | Sarcedo | Sarego | Schiavon | Schio | Solagna | Sossano | Sovizzo | Tezze sul Brenta | Thiene | Tonezza del Cimone | Torrebelvicino | Torri di Quartesolo | Trissino | Valdagno | Valdastico | Valli del Pasubio | Valstagna | Velo d’Astico | Vicenza | Villaga | Villaverla | Zanè | Zermeghedo | Zovencedo | Zugliano
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Asiago
Käännös suomeksi
Biohit

| Biohit Oyj |
| --- | --- |

Yritysmuoto:  julkinen osakeyhtiö
Osake:  OMXH: BIOBV
Markkina-arvo:   44,3 milj. € (31.12.2018)
Perustettu:  1988
Perustaja:  Osmo Suovaniemi
Toimitusjohtaja:  Osmo Suovaniemi –2010, 2021 Jussi Heiniö 2010–2011 Semi Korpela 2011–2021 Päivi Siltala 2021–2022 Jussi Hahtela 2022–
Puheenjohtaja:  Osmo Suovaniemi Eero Lehti 2021–2022
Avainhenkilöt:  Lea Paloheimo
Kotipaikka:  Helsinki, Suomi
Tuotteet:  Gastropanel, acetium
Liikevaihto:  1-6/22 6.1 milj.
Liikevoitto:  1-6/22 1.3 milj.
Tilikauden tulos:  1-6/22 0.9 milj.
Henkilöstö:  2021 n. 44 henkilöä
Omistaja:  Osmo Suovaniemi (n. 56 % äänistä)
Kotisivu:  www.biohithealthcare.com
Infobox OKVirheellinen NIMI-arvo: 
Biohit Oyj on suomalainen biotekniikkayritys. Biohitin tärkeimmät tuotesegmentit liittyvät ruoansulatuskanavan diagnostiikkaan ja asetaldehydin sitomiseen ja eliminointiin. Sen osake on noteerattu Helsingin pörssissä vuodesta 1999 lähtien. Biohit on perustettu vuonna 1988.
Biohitin tuotantolaitos sijaitsee Helsingissä. Konsernilla on tytäryritykset Britanniassa, Italiassa ja yhteisyritys Kiinassa. Biohitin tärkeimmät maantieteelliset alueet ovat Aasia ja Eurooppa, tärkein yksittäinen maa puolestaan on Kiina. Yhtiön kaksi tärkeintä tuotetta ovat olleet mahalaukun terveystesti GastroPanel ja asetaldehydia sitova Acetium.
Historia > Varhaiset vaiheet

Professori Osmo Suovaniemi perusti Biohit Oy:n vuonna 1988. Sen edeltäjinä voidaan pitää kahta Suovaniemen perustamaa yritystä, vuonna 1972 perustettua Labsystems Oy:tä ja vuonna 1978 perustettua Eflab Oy:tä. Labsystems kehitti teknologioita, kuten monikanavapipetit ja optisesti luettavat 96 kaivon kuoppalevyt, jotka ovat nykyään laboratoriotekniikan kansainvälisiä standardeja. Labsystemsin kehittämät pipetit tunnetaan tuotenimellä Finpipette. Labsystems joutui vuonna 1986 SKOP-pankin haltuun, jolloin Suovaniemi jätti kummankin yrityksen johtotehtävät. SKOP:n konkurssipesä myi vuonna 1993 Labsystemsin brittiläiselle British Life Sciences Ltd. -yhtiölle, minkä jälkeen Labsystemsin avainhenkilöt siirtyivät Biohit Oy:n palvelukseen.
Kymmenessä vuodessa Biohitin liikevaihto kasvoi noin sataan miljoonan markkaan.
Historia > Biohit pörssiyhtiönä (1999–)

Biohit listautui Helsingin pörssiin kesällä 1999. Toimitusjohtaja Suovaniemellä oli yli puolet äänivallasta, ja hän hallitsi perheineen noin 70 prosenttia äänistä. Biohitillä oli kolmen toimialaa: nesteannostelijat eli pipetit, analyysilaitteet ja Locus Genex-tytäryhtiössä monoklonaaliset vasta-aineet ja syöpädiagnostiikka. Globaalista elektronisisten pipettien markkinoista yhtiöllä oli hallussaan noin 70 prosenttia, mikä kattoi Biohitin liikevaihdosta lähes puolet. Mekaanisten pipettien valmistajana se oli markkinoiden neljänneksi suurin. Viennin osuus liikevaihdosta oli 96 prosenttia ja sillä oli toimipisteet Helsingissä ja Kajaanissa.
Osmo Suovaniemi jätti tehtävänsä toimitusjohtajana kesäkuussa 2010 ja siirtyi Biohitin tieteellisten neuvottelukuntien puheenjohtajaksi jatkaen myös työtään Biohit Oyj:n hallituksessa. Hänen seuraajansa oli yhtiön varatoimitusjohtajana aiemmin toiminut Jussi Heiniö. Konsernin palveluksessa oli tuolloin noin 390 henkilöä, sen pääkonttori oli Helsingissä ja tytäryhtiötä Ranskassa, Saksassa, Britanniassa, Venäjällä, Intiassa, Kiinassa, Japanissa ja Yhdysvalloissa. Yhtiöllä oli myös singaporelainen edustusto ja noin 450 jakelijaa 70 maassa.
Seuraavana vuonna yhtiön toimitusjohtajana aloitti Semi Korpela. Joulukuussa 2011 Biohit myi koko nesteannosteluliiketoimintansa saksalaiselle Sartorius -konsernille.
Vuonna 2013 Biohit ja Anhui Windom-Win Investment kertoivat perustavansa Kiinaan yhteisyrityksen, jonka tavoite on valmistaa ja jälleenmyydä verinäytteellä tehtäviä mahalaukun terveystestejä. Testin avulla voidaan erottaa terveet ja sairaat vatsat toisistaan ja näin löytää jatkotutkimuksia tarvitsevat. Biohitin omistusosuus Biohit Biotech -yhteisyrityksestä oli 40 prosenttia.
Vuonna 2015 Biohit ja Kiinan terveysministeriön johtama terveyssäätiö aloittivat yhteistyön. Säätiö järjesti mahasyövän riskin seulontatutkimuksia kiinalaisissa terveyskeskuksissa noin puolelle miljoonalle oireettomalle ihmiselle. Seulonnassa käytettiin Biohitin toimittamalla GastroPanelin biomerkkiainetesteillä.
Tuotteet

Biohitin kaksi tärkeintä tuotetta vuonna olivat 2016 mahalaukun terveystesti GastroPanel ja asetaldehydia sitova Acetium. GastroPanelin lisäksi yhtiön diagnostiikkatuotteisiin kuuluvat ELISA-testit ruoansulatuskanavan sairauksien seulontaan ja diagnostiikkaan sekä pikatestit esimerkiksi keliakiaan ja laktoosi-intoleranssiin. Biohit tuottaa myös instrumenttejä ja analyysijärjestelmiä sekä laboratoriopalveluita.
Tuotteet > Acetium

Biohit kehitti vuonna 2010 lanseeratun Acetium-kapselin yhteistyössä Helsingin yliopiston tutkijoiden ja omien tieteellisten neuvonantajiensa kanssa. Kapselilla torjutaan syöpää aiheuttavan asetaldehydin vaikutuksia ihmisen ruoansulatuskanavassa, jossa mikrobit tuottavat sitä alkoholista ja sokereista. Jotkin ravintoaineet ja alkoholijuomat sisältävät jo itsessään riskirajan ylittäviä asetaldehydipitoisuuksia. Kun Acetium-kapselin L-kysteiini leviää mahalaukkuun, se sitoutuu asetaldehydimolekyyliin ja poistaa siten sen haitallisen vaikutuksen.
Acetium-imeskelytabletin vaikutusta tupakoinnin lopettamiseen on tutkittu kliinisissä tutkimuksissa vuosina 2016 ja 2017. Tutkimuksen mukaan tupakoinnin yhteydessä säännöllisesti käytetty imeskelytabletti lisäsi tupakoinnin lopettamisen todennäköisyyttä 1,5-kertaiseksi lumevalmisteeseen verrattuna.
Acetiumin kohderyhmänä ovat henkilöt, jotka sairastavat helikobakteeri-infektion tai autoimmuunisairauden aiheuttamaa mahalaukun limakalvon vauriota ja toimintahäiriötä tai joutuvat käyttämään mahahapon eritystä estäviä lääkkeitä, joilla ruokatorven refluksitautia sairastavilla vähennetään mahan happamuutta ja siitä johtuvia komplikaatioita.
Vuonna 2017 Biohit esitteli Acetium-imeskelytabletit, jotka auttavat tupakoinnin lopettamisessa. Acetium-tabletissa ei ole sivuvaikutuksia eikä se aiheuta riippuvuutta. Tuote sitoo tupakansavusta sylkeen liuennutta asetaldehydiä, mikä vähentää kyseisen karsinogeenin aiheuttamaa tupakkariippuvuutta.
Biohit on tehnyt myös tutkimuksia asetaldehydin ja migreenin sekä asetaldehydin ja atrofisen gastriitin yhteydestä.
Tuotteet > GastroPanel

Biohit esitteli GastroPanelin vuonna 2005. Se oli uudenlainen tapa tutkia dyspepsian syitä tavallisesta laskimoverinäytteestä. Testi tunnistaa mahdollisen helikobakteeri-infektion, mahalaukun limakalvon näivettymisen ja hapottoman mahan. Sillä voidaan arvioida myös B12-vitamiinin ja useiden hivenaineiden imeytymishäiriön riskiä.Tuotteella voidaan erottaa toiminnallinen dyspepsia orgaanisesta vaivasta eli saada selvyys siihen, onko mahalaukun limakalvo terve vai ei. Tutkimusmalli on tarkoitettu terveyskeskuksiin ja lääkärin vastaanotoille ylävatsavaivoista kärsivien potilaiden ensisijaiseksi tutkimukseksi gastroskopian sijasta. Koska vatsavaivat ovat yleisiä, gastroskopiaresurssit eivät riitä kaikkien tutkimiseen. GastroPanel-tutkimuksen avulla lääkärillä on paremmat mahdollisuudet arvioida erilaisten tähystystutkimusten ja jatkohoitojen tarve verrattuna siihen, että hän tekisi ratkaisunsa pelkästään potilaan oireiden perusteella. GastroPanel-tutkimuksen hinta on noin viidennes verrattuna sairaalan itse tekemään gastroskopiaan.
Tutkijaryhmä, jossa oli mukana hollantilaisen Erasmus-yliopiston tutkijoiden lisäksi norjalaisia tutkijoita tutkivat Biohitin GastroPanel-tuotetta 7 sairaalassa 279 potilaalla. Tutkimus vahvisti, että GastroPanelin avulla voidaan seuloa tarkasti ja kustannustehokkaasti mahasyöpäriskin riskipotilailla ja valtaväestöllä. GastroPanel sopii myös dyspepsia- ja helikobakteeridiagnostiikkaan.
Omistus

Biohitin osakkeet jakautuvat A- ja B-sarjoihin. A-sarjan osakkeiden äänimäärä on 20 ääntä/osake ja B-sarjan 1 ääni/osake. Vain B-osakkeet ovat kaupankäynnin kohteena Helsingin pörssin Small cap -listalla Terveydenhuolto-ryhmässä.
Yrityksen suurimmat osakkeenomistajat ovat sen perustaja Osmo Suovaniemi, jolla on hallussaan noin 13 % osakkeista ja noin 56 % äänistä sekä kiinalainen Biohit Healthcare (Hefei) Co., Ltd. jolla on 33 % osakkeista ja 29,5 % äänistä (tilanne 31. maaliskuuta 2021).
Keväällä 2021 Osmo Suovaniemen ja kiinalaisten pääomistajien välit kiristyivät Biohit Healthcaren toimitusjohtajan Liu Fengin arvosteltua Suovaniemen asemaa yhtiöryhmässä. Tästä seurasi toimitusjohtaja Semi Korpelan erottaminen ja lisenssisopimuksen rikkomista koskevan välimiesmenettelyn aloittaminen. Kesäkuun lopulla uudeksi hallituksen puheenjohtajaksi Suovaniemen tilalle nimitettiin hänen ikätoverinsa ja entinen kansanedustaja, kauppaneuvos Eero Lehti, joka kuitenkin erosi seuraavan vuoden kesällä. Myös toimitusjohtaja Päivi Lehtinen erosi vain vuoden jälkeen, ja tilalle nimitettiin Jussi Hahtela.
Aiheesta muualla

Biohit
Acetium
Biohitin tuotteisiin liittyvät tieteelliset tutkimukset
Aure (täsmennyssivu)

Aure voi tarkoittaa seuraavia:
Aure, kunta Møren ja Romsdalin läänissä Norjassa
Aure, Sykkylvenin kunnan keskustaajama Norjassa
Itä-Aure, kylä Ylöjärvellä Suomessa
Länsi-Aure, kylä Ylöjärvellä Suomessa
S/S Aure, Varkaudessa 1926 hinaajaksi rakennettu höyrylaiva
Aure, sukunimenä:
Aud Inger Aure (1942–2023), norjalainen poliitikko ja ministeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aure”, voi hakea sivunnimihaulla, laajalla sivunnimihaulla tai tekstihaulla.
Antonio Lanfranchi

Antonio Lanfranchi
selvennä
Antonio Lanfranchi (17. toukokuuta 1946 Grondone di Ferriere – 17. helmikuuta 2015) oli italialainen roomalaiskatolinen arkkipiispa. Hänet vihittiin papiksi Piacenzan hiippakuntaan 4. marraskuuta 1971 ja nimitettiin Cesena-Sarsinan hiippakunnan piispaksi 3. joulukuuta 2003. Piispaksi vihkiminen seurasi 11. tammikuuta 2004. Pääkonsekraattorina toimi Luciano Monari, jota avustivat Paolo Romeo ja Lino Esterino Garavaglia. Lanfranchi asetettiin virkaansa 25. tammikuuta.
Lanfranchi sai 27. tammikuuta 2010 nimityksen Modena-Nonantolan arkkipiispaksi, joksi hänet asetettiin 14. maaliskuuta.